માન્ચેસ્ટર , 9 ઑગસ્ટઃ માન્ચેસ્ટર ખાતે રમાઇ રહેલી ટેસ્ટ શ્રેણીની ચોથી ટેસ્ટના બીજા દિવસે વરસાદે વિઘ્ન ઉભુ કર્યું હતું . દિવસની રમત પૂર્ણ થઇ ત્યાં સુધી ઇંગ્લેન્ડે છ વિકેટ ગુમાવીને 237 રન બનાવી લીધા છે . ઇંગ્લેન્ડે 85 રનની સરસાઇ મેળવી લીધી છે . ત્રીજા દિવસે તે ભારત પર વધુ સરસાઇ હાંસલ કરવાનો પ્રયાસ કરશે બીજી તરફ ભારતીય બોલર સવારના સેશનમાં વિકેટ મેળવવાનો પ્રયાસ કરશે . બીજા દિવસે ભારતને પહેલી સફળતાં ઝડપી બોલર ભુવનેશ્વર કુમારે અપાવી હતી . ભુવનેશ્વર કુમારે ક્રિસ જોર્ડનને 13 રન પર આઉટ કરી ઇનિંગમાં પોતાની બીજી વિકેટ લીધી હતી . બાદમાં ઇયાન બેલને આઉટ કરીને ભુવનેશ્વર કુમારે ઇંગ્લેન્ડને પાંચમો ઝટકો આપ્યો હતો . વિરુણ એરોને મોઇન અલીને 13 રન પર આઉટ કરી બીજા દિવસે પોતાની પહેલી વિકેટ લીધી હતી . વરસાદના કારણે બીજા દિવસની રમત અમુક સમય માટે રોકવી પડી હતી . આ પહેલા ભારતે પહેલી ઇનિંગમાં માત્ર 152 રન બનાવ્યા હતા . જેમાં ભારતના અનેક ટોચના બેટ્સમેન શૂન્ય રન પર આઉટ થયા હતા . વધુ વાંચવા માટે તસવીરો પર ક્લિક કરો . માન્ચેસ્ટર ટેસ્ટઃ ધોનીએ પહેલા દિવસે કર્યો રેકોર્ડનો વરસાદ ટોપ 20 બેટ્સમેન , જેમણે ઘર આંગણે પણ કર્યો છે રનનો ખડકલો આ પણ વાંચોઃ - ઇંગ્લેન્ડે સારી બોલિંગ કરી છતાં અમે મેચમાં છીએઃ અશ્વિન